《秋兴 其二》
明代·王九思

秋风昔伴逐臣回，此日逢秋意转哀。贝锦有言䜛巷伯，黄金无梦到燕台。

土阶步月青藜杖，草阁看花浊酒杯。垂老光阴吾愿足，补天自有出群才。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。